[{"text_idx": "#000000", "text": "Kaheosaline lugu sellest, kuidas me kogu perega Tartus minipuhkusel ka\u0308isime."}, {"text_idx": "#000001", "text": "Mo\u0303ni aeg tagasi, kui juhtusin na\u0308gema Eveli instagrammi postitust sellest, mismoodi nad Tartu U\u0308likooli loodusmuuseumis ka\u0308isid, hakkas mu peas idanema idee. Mo\u0303te sellest, et vo\u0303iks kogu perega va\u0308ikese minipuhkuse ette vo\u0303tta ning Tartut ku\u0308lastada. Viimasest ka\u0308igust oli juba tu\u0308kk aega mo\u0308o\u0308das ka ning mitmed toredad kohad avastamata, kuid sinna see soov tol pa\u0308eval ka ja\u0308i."}, {"text_idx": "#000002", "text": "Elasin oma tavapa\u0308rast elukest edasi ja kostitasin lugejaid aeg-ajalt erinevate eksperimentidega. U\u0308ks katsetuste sari koosnes Thyme0ut nimelise toidublogija gulinaarsete va\u0308ljakutsetel osalemistest, mille ka\u0308igus iga kuu va\u0308hemalt u\u0308he uue so\u0308o\u0308gi valmis meisterdasin. Sel aastal korraldas see sama blogija oma IG kontol u\u0308leskutse, mille kohaselt kutsus ta mo\u0303ned oma ja\u0308lgijad endale ku\u0308lla. Valiku tegemiseks tuli jagada enda IG kontol po\u0303hjendust, miks just mina valituks peaksin osutuma."}, {"text_idx": "#000003", "text": "Tunnistan kohe u\u0308les, et kaalusin pikalt story kirjutamist ja mitte seeto\u0303ttu, et mul oleks olnud hirm mittevalituks osutumise ees, vaid vastupidi, muretsesin salamahti hoopis sellepa\u0308rast, et a\u0308kki saangi minna. Pisut kummaline, ma tean, kuid olen tu\u0308kk aega Getteri kontot ja tegemisi ja\u0308lginud ning tunnen end oma miniblogiga ikka u\u0308sna varjuna seinal, misto\u0303ttu pani mu salajane ebakindlus pelgast ku\u0308lla mineku mo\u0303ttest su\u0308dame puperdama. Viimasel kandideerimise pa\u0308eval ma siiski oma story u\u0308les panin ja ja\u0308tsin asjad fortuuna hoolde. Oh seda u\u0308llatust, kui sain teada, et olen u\u0308ks nendest o\u0303nnelikest, kes Getteri juurde o\u0303htuso\u0308o\u0308gile minna saab."}, {"text_idx": "#000004", "text": "Minu kandidatuur (ja vaadake seda kaunist Getteri loodud kodust disainielementi)"}, {"text_idx": "#000005", "text": "Ma\u0308letan nii ha\u0308sti, et olin just lapsed magama pannud, kui uudis teatavaks sai ja kuidas siis pimedas toast va\u0308lja vaikselt hiilisin ning ja\u0308in teise toa uksel kutsika na\u0308oga seisma, nii et Ha\u0308rra kahtlustavalt mu na\u0308oilme kohta aru pa\u0308rima asus. Suutmata oma elevust rohkem varjata kilkasin talle sosina, et \u201cMe la\u0308hme Tartusse!\u201d ja vuristasin kogu loo ette. Ha\u0308rra oma stoilises rahus no\u0308ustus ning vastas vaid, et muidugi la\u0308hme. Vaja oli vaid pisut eelto\u0308o\u0308d teha, et o\u0308o\u0308maja ja tegevused planeerida."}, {"text_idx": "#000006", "text": "Esmalt oli aga tarvis va\u0308lja selgitada, mis kuupa\u0308eval o\u0303htuso\u0308o\u0308k toimub ning ko\u0303ik muu siis selle u\u0308rituse u\u0308mber sa\u0308ttida. Pa\u0308rast mo\u0303ningast arutelu selgus, et ku\u0308laska\u0308ik toimub va\u0308gagi pidulikul pa\u0308eval ehk Vabariigi aastapa\u0308eval. Seda kuuldes hakkasin kohe uurima ko\u0303iksugu po\u0303nevaid kohti Tartus, mida lastega ku\u0308lastada. Otsustasin, et sel korral olin eriti po\u0303hjalik ning helistasin paari kohta u\u0308le, kas vaatamisva\u0308a\u0308rsused ikka avatud on, kuna minek langes ta\u0308pselt riigipu\u0308hale ning sellele eelnevale pa\u0308evale. Selle kohaselt panime paika reisi logistika ja ja\u0308i u\u0308le vaid oodata."}, {"text_idx": "#000007", "text": "Plaan oli Tartusse minna kolmeks pa\u0308evaks ja kaheks o\u0308o\u0308ks ning tagasi tulla pa\u0308rast Getteri juures toimunud o\u0303htuso\u0308o\u0308ki. Selleks, et asjast maksimumi vo\u0303tta, otsustasime ku\u0308lastada vo\u0303imalikult palju lastele sobivaid kohti. Ikka selleks, et ka Pisipreilile pisut rohkem ma\u0308lestusi luua."}, {"text_idx": "#000008", "text": "Sellest innustatuna ja\u0308id me marsruudile Elistvere loomapark ja Ja\u0308a\u0308ajakeskus. Esimeses olime me Pisipreiliga varem ka\u0308inud ja kuna sealne tegevus toimus peamiselt o\u0303ues, otsustasime tormi to\u0303ttu sinna minemata ja\u0308tta ja liikusime otse Ja\u0308a\u0308ajakeskusesse. O\u0303nneks oli see avatud veel kaks tundi ning kogu selle aja seal ka a\u0308ra ta\u0308itsime."}, {"text_idx": "#000009", "text": "Olin seni kuulnud u\u0308sna vastakaid arvamusi selle keskuse kohta, kuid me ja\u0308ime ku\u0308lastusega va\u0308ga rahule. Seal olid elusuuruses mammuti ja loomade topised, interaktiivsed na\u0308itused, po\u0303nevad faktid ilmast, lastenurk ma\u0308nguasjadega ja lisaks joonistussein, millel olevaid pilte vildikatega va\u0308rvida. Mu eriline lemmik oli pimendatud ruum, kus olid lamamistoolid, kus Noorha\u0308rrat vaikselt toita, sel ajal kui ise ta\u0308histaevast vaatasin. Kedagi teist ruumis polnud, nii et meil oli ta\u0308ielik privaatetendus."}, {"text_idx": "#000010", "text": "Kus see pa\u0308hkel nu\u0308u\u0308d on?Tubli kiis\u030cuO\u0308nneks on talv varemgi trikke teinudLoomad olid to\u0303esti vanasti suuremad (pildil ja\u0308a\u0308aja sajajalgne)Nii mo\u0303nigi fakt on u\u0308llatav siin pildil"}, {"text_idx": "#000011", "text": "Kus see pa\u0308hkel nu\u0308u\u0308d on?"}, {"text_idx": "#000012", "text": "O\u0308nneks on talv varemgi trikke teinud"}, {"text_idx": "#000013", "text": "Loomad olid to\u0303esti vanasti suuremad (pildil ja\u0308a\u0308aja sajajalgne)"}, {"text_idx": "#000014", "text": "Nii mo\u0303nigi fakt on u\u0308llatav siin pildil"}, {"text_idx": "#000015", "text": "Ja\u0308a\u0308ajakeskusest liikusime otse oma o\u0308o\u0308bimiskohta ja o\u0303htune meelelahutus oli meil vann. Saime ko\u0303ik neljakesi veeprotseduure nautida, nii et o\u0303htu oli pa\u0308ris kenasti ta\u0308idetud. Oleme ko\u0303ik neljakesi ta\u0308ielikud veeso\u0303brad ja kui ise ka lo\u0303puks 50 minutit vannis a\u0308ra olin mo\u0303nulenud, siis oli ikka ta\u0308itsa uue inimese tunne peal ku\u0308ll."}, {"text_idx": "#000016", "text": "Ja\u0308rgmisel pa\u0308eval seadsime sammud Tartu Ma\u0308nguasjamuuseumisse, sest lootsime, et lapsed saavad seal natuke ma\u0308ngida ja teevad pikema lo\u0303unaune, et seeja\u0308rel Tartu U\u0308likooli loodusmuuseumis pikema ringi teha saaksime."}, {"text_idx": "#000017", "text": "Ma\u0308nguasjamuuseumis oli va\u0308ga palju rahvast ning mingi kummaline lo\u0303hn. Eelmisel korral ma ku\u0308ll seda ei ma\u0308letanud ning lo\u0303puks hakkas see hais nii tugevalt vastu, et ma\u0308ngutuppa me ei jo\u0303udnudki. Ha\u0308rra kirjeldas seda kui va\u0308nget kassipissi lo\u0303hna, aga minu arust oli see segu millestki muust, aga vastust me teada ei saanudki. Ku\u0308ll aga avastasime muusemis u\u0308he osa (tagumises otsas, kus on kohvik ja sealt trepist u\u0308les), mille olemasolust ma varem ei teadnud midagi, kuid kus oli ko\u0303ige nostalgilisem a\u0308ratundmine, sest seal oli suur kollektsioon Eesti nukufilmide tegelasi."}, {"text_idx": "#000018", "text": "Veetsime seal tu\u0308kk aega nukke uudistades ning vaatasime a\u0308ra ka Ramsese vembud multika, mis to\u0303i mo\u0303nusalt lapsepo\u0303lve meelde. Lisaks to\u0303desime u\u0308hel meelel, et multika sisu edasi andmiseks pole keerukust ega so\u0303nu vajagi. Sedasi said nii suured kui va\u0308ikesed kohe aru, millest multikas tegevus on."}, {"text_idx": "#000019", "text": "Meil oli Ha\u0308rraga nii tore u\u0308hine a\u0308ratundmine neid na\u0308hesSamueli internetAlati glamuurne kunksmoorLaheda disainiga pallitoolid olid seal"}, {"text_idx": "#000021", "text": "Laheda disainiga pallitoolid olid seal"}, {"text_idx": "#000022", "text": "Ma\u0308nguasjamuuseumist a\u0308ra minnes la\u0308ksime IG soovitustest innustatuna Aparaaditehases paiknevasse Trikster Tihasesse. Samal ajal, kui meie tellitud so\u0308o\u0308ke ootasime sai Pisipreili kohalikus lastenurgas aega parajaks teha. Ha\u0308rra tellis nii palju so\u0308o\u0308ke, et teenindaja pidi ka u\u0308le kontrollima, kas ikka sai ko\u0303ik kirja. Omas mo\u0303ttes kahtlustasin, et me neid asju a\u0308ra ku\u0308ll su\u0308u\u0308a ei jo\u0303ua, aga kui toit lauda tuli, siis hakkasime taldrikutes oma saaki jagama ning ma\u0308rkamatult oli ko\u0303ik otsas. Toit maitses to\u0303esti ha\u0308sti ning pakkus piisavalt tegevust ka Pisipreilile, kuniks ootama pidi. Noorha\u0308rra hoidis end unena\u0308gude vaatamisega tegevuses."}, {"text_idx": "#000023", "text": "Selle pa\u0308eva eriline to\u0303mbenumber pidi olema Tartu U\u0308likooli loodusmuuseum, kuid iroonilisel kombel oli just see koht varem kinni pandud ega avatud enne teisipa\u0308eva, kui me juba tagasi kodus oleme. Niisiis ja\u0308i see koht meile ja\u0308rgmiseks korraks ootele ning otsustasime teaduse teemadel ja\u0308tkata ning ku\u0308lastasime hoopis AHHAA keskust."}, {"text_idx": "#000024", "text": "Kohale jo\u0303udes maadlesime ja\u0308lle maa-aluses parklas ringi keeramisega, sest see on seal rohkemate autode korral va\u0308ga keeruliseks tehtud. Igaljuhul tahtsin osa saada ka planetaariumist, kuid kuna aega oli vaid kolm tundi, siis ja\u0308tsime selle ja\u0308rgmiseks korraks. See oli arukas valik, kuna tegevusi oli juba sisse astudes nii palju, et ja\u0308rgmisel korral la\u0308hme hommikul ning ja\u0308a\u0308me kogu pa\u0308evaks, et rahulikult ko\u0303ik la\u0308bi proovida. O\u0303nneks on seal ka so\u0308o\u0308kla, nii et ko\u0303ik eluks vajalik on olemas. Lisaks on see to\u0303esti koht, kus on tegevust igale vanusele. Beebieast kuni raugaeani va\u0308lja. U\u0308htlasi tundub, et isegi kui korra seal on juba ka\u0308idud, siis on ja\u0308rgmisel korral ikka uut avastamist."}, {"text_idx": "#000025", "text": "Va\u0308ike teepiduMinu mitu na\u0308guMerisiilikPisipreili lemmikatraktsioon"}, {"text_idx": "#000026", "text": "Kahjuks sai mul telefonil aku sisuliselt esimeste atraktsioonide juures tu\u0308hjaks ja alles hiljem ma\u0308rkasime, kui riideid garderoobist a\u0308ra to\u0303ime, et seal olid spetsiaalsed kapid ko\u0303ikide otsikutega kasutamiseks olemas. Ma aga ei tulnud selle pealegi, et seda ku\u0308sida! Igaljuhul otsustasime sellest hoolimata seal olemist nautida ning lo\u0303butsesime ta\u0308iel rinnal."}, {"text_idx": "#000027", "text": "O\u0303htul rampva\u0308sinuna, kuid o\u0303nnelikena o\u0308o\u0308majja jo\u0303udes, tegime ja\u0308lle u\u0308he vanniringi ning valmistusime ja\u0308rgmise pa\u0308eva seiklusteks. Sedasi hakkas ka Pisipreili erinevaid muusemide ku\u0308lastamisi jms nimetama, kui ja\u0308lle kuskile minemas olime."}, {"text_idx": "#000028", "text": "Ja\u0308rgmise pa\u0308eva lo\u0303unast vabastasime oma o\u0308o\u0308maja ning asusime tagurpidi maja poole teele. Meie u\u0308llatuseks oli see otse ERMi ko\u0303rval, kuid otustasime selle seekord vahele ja\u0308tta, kuna ilm oli vo\u0303rratult pa\u0308ikeseline, et siseruumides va\u0308ga pu\u0308sida ei tahtnud. Tagurpidi majja minnes olin natuke a\u0308revil, sest kardsin, et mul hakkab seal sees va\u0308ga paha. Ma ei kannata va\u0308ga ka 3D prille ja eelmisel o\u0303htul AHHAA keskuses pagesin eemale keerlevast sillast, mis pea ikka totaalselt sassi ajas."}, {"text_idx": "#000029", "text": "Kohapeal selgus aga, et mul vo\u0303ttis vaid pisut aega kohanemiseks kaldus po\u0303randatel ka\u0308imise to\u0303ttu, kuid muus osas ei saanud aju va\u0308ga midagi aru, et oleks tagurpidi olnud. Alles hiljem piltidel tuli efekt selgemini va\u0308lja. Kahju oli vaid sellest, et enne ei mo\u0303elnud mingeid lahedaid stsenaariume va\u0308lja, et olukorda fotode mo\u0303ttes maksimaalselt a\u0308ra kasutada, aga kuna Ha\u0308rral hakkas seal majas paha, siis polnud ta piltide tegemisest eriti vaimustuses niikuinii. Meie Pisipreiliga kappasime aga muudkui toast tuppa ja pu\u0308u\u0308dsime kuidagi pu\u0308sti ja\u0308a\u0308da."}, {"text_idx": "#000030", "text": "Pa\u0308rast tagurpidi maja ku\u0308lastust vajas Ha\u0308rra pisut va\u0308rsket o\u0303hku ja otsustasime kuskile ma\u0308nguva\u0308ljakule minna ning GPSiga leidsime mitu kohta, kuid valik langes ko\u0303ige suuremale, Karlova ma\u0308nguva\u0308ljakule, kus kaitseplaatidel olid Eesti puude nimetused. Mina so\u0308o\u0308tsin autos Noorha\u0308rrat ning hiljem liitusime teistega. Ja\u0308llegi oli seal pa\u0308ris palju tegevusi nii suurtele kui va\u0308ikestele ja mulle va\u0308ga meeldis, et u\u0308mber oli park, kus Pisipreili sai omale okste ja liivaga uusi ma\u0308nge leiutada."}, {"text_idx": "#000031", "text": "Siis, kui ko\u0303igil veel enne karusselli hea olla oli \ud83d\ude00"}, {"text_idx": "#000032", "text": "Ma\u0308nguva\u0308ljakul karusselli lu\u0308kkamisega liialt hoogu la\u0308inud Ha\u0308rra pages aga u\u0308sna ruttu, ise na\u0308ost rohelisena, autosse tagasi ning meil hakkas lastega samuti kiiresti ku\u0308lm tuul naha vahele pugema, misto\u0303ttu otsustasime hoopis Lo\u0303unakeskusesse so\u0308o\u0308ma minna. See oli va\u0308ga hea valik, sest avastasin seal Noorha\u0308rra so\u0308o\u0308tmiseks vajalikku kohta otsides peretoa. Mitte imetamistoa, aga peretoa. Seal olid istumiseks pehmed valged nahktoolid koos toidu soojendamisvo\u0303imalustega ning eraldi sisseka\u0308iguga avar tualett. Pisipreili ro\u0303o\u0303muks oli seal ka pisike madalamale asetatud pa\u0308ris pott, millel ka\u0308imise ja\u0308rel ta ise vett peale sai lasta. Lootsime, et tal to\u0308o\u0308tab ka automaatne potiloputus, aga miskipa\u0308rast toimis see vaid suurel potil, kuid sellest hoolimata, oli elamus juba saadud."}, {"text_idx": "#000033", "text": "Peretoa silt u\u0308leval paremalVa\u0308ga mugav imetamistool"}, {"text_idx": "#000034", "text": "So\u0303ime lo\u0303unakeskuses ko\u0303hud head-paremat ta\u0308is ning seeja\u0308rel so\u0303idutati mind Thyme0ut Getteri juurde o\u0303htuso\u0308o\u0308gile. Teised la\u0308ksid ise Lo\u0303unakeskusesse tagasi lo\u0303butsema, kuniks taas u\u0308hiselt koduteele saime asuda. Mida po\u0303nevat juhtus aga vahepeal Getteri juures o\u0303htuso\u0308o\u0308gil, saad lugeda hoopis ja\u0308rgmisest postitusest, sest nende muljete talletamiseks tuleb kindlasti eraldi aeg vo\u0303tta."}, {"text_idx": "#000035", "text": "Comments (1) for post \u201cEksperimentaarium so\u0303idab Tartusse\u201d"}, {"text_idx": "#000037", "text": "Hetkel loenMinu lugemisriiul GoodreadsisHetkel on raamaturiiul tu\u0308hi."}]